**Kilpi** on turkulainen suomenkielistä heavy metalia 1980-luvun otteella soittava yhtye.

Historia
--------

Kilpi oli alun alkaen Pete Kilven yksityinen yritys. Hän rakensi kotiinsa äänitysstudion, jossa hän äänitti kokeilunluontoisesti erilaisia sävellyksiään. Sävelmien teksteinä hän käytti silloisen vaimonsa suomenkielisiä runoja.   Koska ensimmäiset yritykset tuntuivat lupaavilta, Pete Kilpi otti yhteyttä ystäväänsä Taage Laihoon, joka lauloi sävelmät uudelleen demolle. Jonkin ajan kuluttua Kilpi ja Laiho muodostivat yhtyeen Janne Karttilan, Aleksi Summeen, Juha Kukkolan ja Janne Laaksosen kanssa.

Yhtyeen ensimmäisen singlen oli ensin tarkoitus olla omakustanne. Yhtye solmi kuitenkin levytyssopimuksen kustannusyhtiö MTG:n kanssa. Kilven ensimmäinen single *Nerokasta Ikävää* nousi listoilla sijalle 16. tehden yhtyeen tunnetuksi. Helmikuussa 2003 yhtyeen ensimmäisen pitkäsoiton äänitykset alkoivat Pete Kilven vanhempien mökillä. Albumi Sähkönsinistä sinfoniaa julkaistiin 28. toukokuuta 2003. Se nousi listoilla sijalle 32. Samana kesänä yhtye järjesti myös ensimmäiset live-esiintymiset.

Keväällä 2004 ilmestyi seuraava single *Sielut Iskee Tulta*. Se nousi listalla parhaimmillaan sijalle 7. sijoittuen edeltäjäänsä paremmin. Kesällä 2004 alkoivat yhtyeen seuraavan lp:n II taso äänitykset. Se julkaistiin 29. syyskuuta 2004 ja nousi albumien top ten -listalle. Samassa yhteydessä yhtye teki ensimmäisen maanlaajuisen kiertueensa.*lähde?*

Kilpi julkaisi kolmannen albuminsa Kaaoksen kuningas 8. helmikuuta 2006. Kilpi osallistui Eurovision laulukilpailun vuoden 2006 Suomen karsintoihin kahdella albumin kappaleella *Toinen Minä* ja *Katharsis*. *Katharsis* saavutti karsinnoissa 6. sijan. Suomen edustajaksi valittiin toinen hevirockyhtye Lordi, joka voitti vuoden 2006 Euroviisut kappaleellaan *Hard Rock Hallelujah*.

Albumeilla *Sähkönsinistä sinfoniaa* ja *II Taso* kokoonpanossa rumpuja soittanut Janne Karttila halusi vuonna 2005 vetäytyä bändin toiminnasta ja uudeksi rumpaliksi tuli Jussi "Juzzy" Kattelus. 2007 yhtye julkaisi oman levy-yhtiönsä Killbee Recordsin kautta Down By The Laituri -festivaaleilla äänitetyn livealbumin Kaaos - Live ja pian sen jälkeen samassa yhteydessä kuvatun DVD:n *Kuningas*. 2. huhtikuuta 2008 ilmestyi yhtyeen neljäs studioalbumi IV.

Kosketinsoittaja Juha "Kukkis" Kukkola vetäytyi bändistä vuonna 2009, yhtye jatkoi ilman kosketinsoittajaa. Samana vuonna Kilveltä ilmestyi viides studioalbumi *Pirun merta*. Vuonna 2012 ilmestyi kaksi uutta singleä "Lautta" ja "Rakkaus vapauttaa". Kuudes albumi Juggernautti julkaistiin toukokuussa 2015. 

Kilven sanoitukset käsittelevät muun muassa nyky-yhteiskuntaa, rakkautta ja oikeudenmukaisuutta. Suurimman osan kappeleista on sanoittanut Taage Laiho, mutta kaikki yhtyeen jäsenet osallistuvat sävellystyöhön.

Kokoonpano
----------

* Tapio "Taage" Laiho – laulu
* Petteri "Pete" Kilpi – kitara ja taustalaulu
* Aleksi "Alba" Summe – kitara ja taustalaulu
* Jussi "Juzzy" Kattelus – rummut ja taustalaulu
* Janne "Kusibasso" Laaksonen – basso ja taustalaulu

Entiset jäsenet
---------------

* Janne Karttila – rummut (2003–2005)
* Juha "Kukkis" Kukkola - kosketinsoittimet (2003–2009)
* Elmo Karjalainen – kitara (2016-2021)

Diskografia
-----------

|  |  |
| --- | --- |
| Studioalbumit
* *Sähkönsinistä sinfoniaa*  (2003)
* *II taso*  (2004)
* *Kaaoksen kuningas*  (2006)
* *IV*  (2008)
* *Pirun merta*  (2009)
* *Juggernautti*  (2015)

Livealbumit
* *Kuningas-DVD*  (2007)
* *Kaaos – Live*  (2007)

Kokoelmat
* *18 parasta savuna ilmaan!*  (2008)

 | Singlet
* *Nerokasta Ikävää*  (2003)
* *Villin vaaran kosto*  (2003)
* *Pahalle et käännä selkää*  (2003)
* *Sielut iskee tulta*  (2004)
* *Eilinen*  (2004)
* *Varjoista valoihin*  (2004)
* *Ihminen*  (2006)
* *Laske kuolleet ja rukoile*  (2006)
* *Kaaoksen Kuningas*  (2006)
* *Katharsis*  (2007)
* *Sisäinen Vihollinen*  (2008)
* *Tuli, Vesi, Ilma ja Maa*  (2008)
* *Kunnes Kuolema Meidät Erottaa*  (2008)
* *Viinapiru*  (2009)
* *Käännetään maailma*  (2010)
* *Lautta*  (2012)
* *Rakkaus vapauttaa*  (2012)
* *Juggernautti*  (2015)
* *Kasikus*  (2017)
* *Taiteilija*  (2018)

 |

Lähteet
-------

1. ↑  Toimittaja: Arto Mäenpää: Kilpi-yhtyeen uhkea 15-vuotisjuhla alkaa – Taiteilija-single nyt ulkona *KaaosZine*.  16.4.2018. Viitattu 22.7.2019.
2. 1 2  KILPI *Sue.fi*.  Arkistoitu 22.7.2019. Viitattu 22.7.2019.
3. 1 2 3 4  Suomen Virallinen Lista *Musiikkituottajat*. Viitattu 22.7.2019.
4. ↑  Kilpi - Kaaoksen kuningas - Encyclopaedia Metallum: The Metal Archives *www.metal-archives.com*. Viitattu 22.7.2019.
5. ↑  Imperiumi.net *www.impe.fi*. Viitattu 22.7.2019.
6. ↑  Tony Latva: Muistathan: Suomen karsinnat 2006 *Viisukuppila*.  19.3.2011. Viitattu 22.7.2019.
7. ↑  Nalle Österman: Kilpi-yhtyeen solisti ennustaa: Suomimetallin laskusuhdanne vihdoin ohi *Vantaan Sanomat*.  Arkistoitu 22.7.2019. Viitattu 22.7.2019.
8. ↑  Kilpi vaihtoi rumpalia *Findance.com*. Viitattu 22.7.2019. Finnish
9. ↑  KILPI: IV *Soundi.fi*. Viitattu 22.7.2019.
10. 1 2  Ari Väntänen: Villin palon paluu – haastattelussa Kilpi *Inferno.fi*. Viitattu 22.7.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kilpi (yhtye)**.
* Kilven viralliset sivut

Kilpi

| 
* Taage Laiho
* Pete Kilpi
* Aleksi Summe
* Jussi Kattelus
* Janne Laaksonen
* Juha Kukkola

 |
| --- |
| 
* Janne Karttila

 |

|  |  |
| --- | --- |
| Studioalbumit: | *Sähkönsinistä sinfoniaa* | *II taso* | *Kaaoksen kuningas* | *IV* | *Pirun merta* | *Juggernautti* |
| Kokoelmat: | *18 parasta savuna ilmaan!* |
| Livealbumit: | *Kaaos – Live* |
| DVDt: | *Kuningas-DVD* |